  Майя Бывальцева 5-тӥ куарусёнлы Удмуртиын эшшо 51 адями выль коронавирус инфекциен черлаз. Со сярысь элькун тӧролэн но кивалтэтлэн «ВКонтакте» мерлыко вотэсысь огиназы ивортӥзы. Ижкарын 12 висисьёсты пусйизы, Сарапулын – вить, Ува но Дэри ёросъёсын – быдэн ньыль, Глазкарын, Кияса но Сарапул ёросъёсын – быдэн куинь, Сьӧлта, Кизнер, Эгра, Камбарка, Глаз ёросъёсын но Можгаын – быдэн кык, Алнаш, Балезино, Каракулино, Можга, Сюмси ёросъёсын – быдэн одӥг. Висёнэз 24 адями вормиз. Со дыре ик одӥг адями улонысь кошкиз – кышномуртлы 70 арес вал Туннэ нуналлы Удмуртиын выль коронавирус инфекциен черлан 3 сюрс 443 учыр лабораториосын пусъемын. 2 сюрс 788 адями йӧназ, 69 мурт кулӥз. Та дыре куамын куатезлэн черламъёслэн тазалыксы секыт лыдъяське.  Тегъёс: Тазалык Ижкар висён Удмуртия коронавирус  